**Jongla** on suomalainen laite- ja alustariippumattomaan mobiiliviestintään erikoistunut startup-yritys. Se tavoittelee käyttäjiä erityisesti kehittyvillä markkinoilla, kuten Kaakkois-Aasiassa, Afrikassa ja Etelä-Amerikassa. Sovellus on saatavilla Android, Firefox OS, iOS ja Windows Phone -älypuhelimiin.

### Yritys

Jonglan perusti Suomessa Arto Boman, ja sen päämaja on Helsingissä. Lisäksi yrityksellä on toimisto Jakartalla, Indonesiassa. Työntekijöitä on 24, joista suurin osa työskentelee Helsingissä. Yrityksen toimitusjohtaja on Riku Salminen, ja sen omistavat joukko yksityisiä sijoittajia (kuten JSH Capital Oy, Ingman Finance Oy, Kontino Invest Oy and Holdington Ltd Oy) sekä yrityksen johto. Jonglan hallituksessa istuvat Juha Halttunen (puheenjohtaja), Arto Boman ja Henry Sjöman. Jonglan uutishuoneessa olevien tietojen mukaan yritys on saanut tähän mennessä rahoitusta 11 miljoonaa euroa. Jongla on valittu Red Herring Top 100 Global -voittajaksi vuonna 2013, ja se on saanut sovelluksilleen Best Mobile Service in Finland 2013 ja App Awards 2014 -palkinnot.

### Sosiaalinen pikaviestin

Jongla esitteli kesäkuussa 2016 kolmannen sukupolven sovelluksensa nimellä Jongla - Social Messenger. Uudistetulla brändillä markkinoidussa applikaatiossa kerrottiin olevan uusia toiminnallisuuksia sekä uusi käyttöliittymä. Merkittävimmät uusista ominaisuuksista olivat lähellä olevien Jongla-käyttäjien yhteisö sekä lisätty mahdollisuus reagoida muiden käyttäjien profiileihin peukuin, hymyin ja sydämin. Jonglaa mainostetaan myös maailman keveimpänä pikaviestisovelluksena.

Jongla tarjoaa keskeiset pikaviestiominaisuudet, kuten yksityisen ja ryhmäviestittelyn sekä tekstin, tarrojen, kuvien, paikkatietojen ja videoiden jakamisen. Jonglalla voi myös viestitellä kenen tahansa kanssa web-sovelluksen kautta. Se tarjoaa myös persoonallisen ääniviestittelyominaisuuden, push-to-talk-ominaisuuden, johon on integroitu erilaisia käyttäjän ääntä muuntavia suodattimia.

Jongla-sovellus käyttää viestimiseen tekstiviestin sijasta mobiilidataa ja WiFi-yhteyttä. Sovellus on ilmainen ladata ja käyttää, mutta se tarjoaa myös interaktiivisia tarroja ostoksina sovelluksen sisällä.

Yrityksestä ovat kirjoittaneet artikkeleita muun muassa Forbes, CNBC Africa (Arkistoitu – Internet Archive), Mobile Industry Review ja The Guardian Nigeria (Arkistoitu – Internet Archive).

Lähteet
-------

* 
* 
* 

### Viitteet

1. ↑  Jongla Oy: Private Company Information - Businessweek *www.bloomberg.com*. Bloomberg. Viitattu 29.7.2016.
2. ↑  Tendai Dube: New instant messenger comes to Africa, launches in Nigeria  19.4.2016. CNBC Africa.  Arkistoitu 28.8.2016. Viitattu 29.7.2016.
3. ↑  Alison Coleman: Disrupting The Instant Messaging App Space, Jongla-style  17.1.2016. Forbes. Viitattu 29.7.2016.
4. ↑  Jongla - Social Messenger – Android-sovellukset Google Playssa *play.google.com*. Google Play Store. Viitattu 29.7.2016.
5. ↑  Jongla IM *marketplace.firefox.com*. Firefox Marketplace.  Arkistoitu 7.8.2016. Viitattu 29.7.2016.
6. ↑  Jongla - Social Messenger on the App Store *App Store*. Viitattu 29.7.2016.
7. ↑  Jongla – Windows Apps on Microsoft Store *Microsoft Store*. Viitattu 29.7.2016.
8. ↑  Jongla Oy: Company Profile *Bloomberg*. Bloomberg. Viitattu 29.7.2016.
9. ↑  Jongla Oy: Private Company Information - Businessweek *www.bloomberg.com*. Viitattu 29.7.2016.
10. ↑   *www.kauppalehti.fi*.  30.10-2014. Kauppalehti. Viitattu 29.7.2016.
11. 1 2  Jongla Social Messenger bridges the gap between instant messaging and social networks Yahoo Finance. Viitattu 29.7.2016.
12. ↑  Jongla - Social Messenger – Android-sovellukset Google Playssa *play.google.com*. Viitattu 29.7.2016.